**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

***RAZDOBLJE: 01.01.-31.12.2023.***

Obveza izrade godišnjeg izvještaja o izvršenju financijskog plana proračunskih korisnika čl. 76.st.3.i čl.81.st3. Zakona o proračunu NN br: 144/21 (25.07.2023.)

Izvještaj o izvršenju financijskog plana pokazuje jesu li sredstva utrošena sukladno donesenom financijskom planu te njegov sadržaj mora biti u skladu s podacima iskazanim u planu posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S.

Sastavljanje polugodišnjeg i godišnjeg izvještaja o izvršenju financijskog plana obvezno je i kako bi potvrdno odgovorili na pitanje br. 62. Upitnika o fiskalnoj odgovornosti. Polugodišnji izvještaj o izvršenju financijskog plana predstavlja se Školskom odboru te dostavlja osnivaču Zagrebačkoj županiji.

Školski odbor OŠ Rugvica 28.09.2022. usvojio je Prijedlog Financijskog plana za 2023. s projekcijama za 2024. i 2025. godinu.

Godišnji izvještaj o izvršenju financijskog plana OŠ Rugvice sastoji se od:

* **Opći dio**: - Sažetak A. Računa prihoda i rashoda, B. Računa financiranja i C. Preneseni višak ili manjak i višegodišnji plan uravnoteženja
* Račun prihoda i rashoda
* Rashodi prema funkcijskoj klasifikaciji
* Račun financiranja
* **Posebni dio**: – Izvršenje rashoda i izdataka prema programskoj i ekonomskoj klasifikaciji te izvorima financiranja
* **Obrazloženje**

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

***Sažetak A. Računa prihoda i rashoda, B. Računa financiranja***

1. **Račun prihoda i rashoda**

U tablici Izvještaja Sažetak A. Računa prihoda i rashoda prikazani su ostvareni prihodi i izvršeni rashodi za razdoblje 01.01.-31.12.2023. godine, planirani prihodi i rashodi za 2023. godinu, te ostvareni prihodi i izvršeni rashodi za razdoblje 01.01.-31.12.2023. godine, te razlike između njih.

Ukupno ostvareni prihodi na dan 31.12.2022. godine iznose = 3.180.736,30 €, a ostvareni prihodi na dan 31.12.2023. godine iznose = 2.409.924,54 € što je za 24,23 % manje u odnosu na prethodnu godinu. U odnosu na Financijski plan za 2023. godini ostvareno je 31,33 % planiranih prihoda.

Izvršeni ukupni rashodi na dan 31.12.2022. godine u iznose = 3.173.373,81 €, a izvršeni rashodi na dan 31.12.2023. godine iznose = 2.439.980,28 € što je za 32,78 % više u odnosu na prethodnu godinu. U odnosu na Financijski plan za 2023. godini izvršeno je 31,36 % planiranih rashoda.

Za razdoblje 01.01.-31.12.2023. ostvaren je manjak prihoda u iznosu od = -30.055,74 €

**B. Račun financiranja**

Škola u izvještajnom razdoblju nije ostvarila prihode od financijske imovine i zaduživanja te nije imala izdatke za financijski imovinu i otplate zajmova.

**C.Račun prihoda i rashoda**

U ovom dijelu tablice Izvještaja prikazani su ukupno ostvareni prihodi i primici, te ukupno izvršeni rashodi i izdaci prema ekonomskoj klasifikaciji na razini skupine i prema izvorima financiranja.

Škola najznačajnije prihode ostvaruje od pomoći iz državnog proračuna- skupina 63, od kojih najveći udio čine prihodi za plaće, naknade i ostala materijalna prava zaposlenika. Ova skupina prihoda uvećana je i radi Odluke Vlade o sufinanciranju troškova prehrane učenika osnovnih škola za drugo polugodište školske godine 2022./2023. Ostali prihodi čine manji dio ukupnih prihoda škole. Prihod 63 Pomoći od subjekata unutar proračuna povećana su u odnosu na prošlo izvještajno razdoblje za 25,13 %.

U strukturi ukupno ostvarenih rashoda i izdataka najveći udio čine rashodi za zaposlene te je zbog povećanja osnovice za plaće i drugih materijalnih prava zaposlenika dolazi i do većeg povećanja rashoda. Rashodi za zaposlene-skupina 31 povećali su se u odnosu na prošlu godinu za 11,86 %.

Materijalni rashodi-skupina 32, izvor Pomoći-5.K. značajno su povećani u odnosu na prethodnu godinu za 184,41 % i u odnosu na tekući plan za 53,40 % radi gore navedene Odluke Vlade RH. Financijski rashodi-skupina 34 također su značajno povećani u odnosu na prethodnu godinu i u odnosu na tekući plan radi isplata zateznih kamata za isplate razlike plaća po sudskim presudama

***Rashodi prema funkcijskoj klasifikaciji***

Rashodi prema funkcijskoj klasifikaciji čine 09 Obrazovanje. Povećani su u odnosu na prošlu godinu za 18,93%, a izvršeno je 45,52% rashoda u odnosu na plan za 2023. godinu.

***Račun financiranja***

Škola u izvještajnom razdoblju nije ostvarila prihode od financijske imovine i zaduživanja te nije imala izdatke za financijski imovinu i otplate zajmova.

 Ravnatelj OŠ Rugvice:Robert Munđer mag.cin.